Go tlhokega phemiti go tswa kwa go Mokwadise wa Tokafatso ya Diphologolo pele o ka dira thekisontle ya diphologolo kgotsa dire tsa bolosika jaaka pelwana , popelo kgotsa moroto wa senna go tswa mo Aforika borwa. Mokgatlho o o maleba wa barui kgotsa bothati jwa go kwadisa ba tshwanetse go atlanegisa thekisontle ya mothale o.
Dikopo di tshwanetse go romelwa go Mokwadise malatsi a ka nna 30 pele thekisontle e dirwa.
Pagolola foromo mo websaeteng mme o e tlatse gotlhe. Foromo e ka nne ya kopiwa gape go tswa go Mokwadise wa Tokafatso ya Diphologolo.
Diforomo tse di sa tladiwang ka botlalo di tla busediwa morago kwa go beng ba tsona.
Mametlelela setefikeiti sa ngaka ya diphologolo yo e leng motlhankedi yo o tla netefatsang gore setefikeiti sa boitekanelo se se batlang ke naga e e dirang thekontle ke se se maleba.
O tshwanetse go romela madi a a lekaneng fa o romela kopo nngwe le nngwe. Ditsheke tsotlhe le dipousetaleota di tshwanetse go romelwa go: Director-General: Agriculture.
Diforomo di tshwanetse go romelwa go mokgatlho barui o o maleba kgotsa bothati jwa ikwadiso go dira dikatlenegiso.
Kopo e ka rebolwa mo malatsing a le 30.